Järveküla kool

Digimälumäng kõigile õpilastele
2020-05-13 08:00 - 2020-05-20 20:00 (Europe/Tallinn)
Digimälumängu “Uudiseid Eestist ja välismaalt” IX ehk VIIMANE voor kõigil õpilastele internetis Quizizze keskkonnas ja selle järel selgitatakse võitjad.
Ootame osalema kõiki Järveküla Kooli õpilasi.
Kirjuta osaledes kindlasti oma klass ning ees- ja perenimi, et oleksid võistlustules.
Kokku esitatakse 20 päevakajalist küsimust igast eluvaldkonnast.
Võistluse link ilmub kolmapäeva, 13. mai hommikul Stuudiumis.

Viimane koolipäev
2020-06-09 08:30 - 12:00

1. lennu lõpuaktus
2020-06-17 14:00 - 15:30
9. klassi lõpuaktus kooli ees õues.

Koolimaja on suletud
2020-06-19 - 2020-08-10
Suvevaheajal on koolimaja suletud.

1. klasside kohtumine kooliga
2020-08-24 17:30 - 19:30
Tutvume oma klassiõpetajaga ja räägime koolikorraldusest ning aktusest. Ootame vanemaid ja õpilasi kooli aulasse, kust õpilased lähevad klassidesse õpetaja ja kaaslastega kohtuma.

2020-2021. õppeaasta avaaktused
2020-09-01 08:30 - 12:00
Avaaktuste ajad on järgmised:
8.30 spordisaalis 2.-4. klassid
9.00 spordisaalis 5.-9. klassid
11.00 aulas 1. klassid
Õpilased on kooli oodatud alates kella 8.00.
Õpilased, kelle aktus algab kell 9.00 on võimalik olla klassijuhataja poolt edastatud klassiruumis.
1. klasse puudutav info on edastatud 1. klasside lastevanemate koosolekul.

Känguru
2021-01-25 - 2021-01-29
Matemaatikavõistlus klassidele.

Aabitsapidu
2021-01-25 08:00 - 2021-01-29 13:00
Aabitsa sai läbi, tähistame seda erinevate tegevustega nädala jooksul.

Emakeeleolümpiaadi piirkonnavoor
2021-01-26 09:00 - 13:00
Olümpiaadist lähemalt

Loovtööde vahekaitsmised
2021-01-27

Matemaatikaolümpiaadi piirkonnavoor
2021-01-27 10:00 - 15:00
Täpsem info siin.

Rahvusvaheline LEGO päev
2021-01-28 08:00 - 17:00
28. jaanuaril tähistatakse rahvusvahelist LEGO päeva.
Mis asi lego üldse on?
Lego on kokkupandavate plastmassist mänguasjade sari, mida toodab Taani ettevõte The Lego Group. Lego mänguasjade põhituuma moodustavad üksteise külge haakuvad värvilised plastmassist ehitusklotsid, mida täiendavad mitmesugused ühendusdetailid, hammasrattad, tegelasi kujutavad kujukesed ja päriselu objekte kujutavad detailid. Klotse ja teisi detaile saab omavahel kombineerida, et ehitada sõidukeid, hooneid, roboteid ja muud. Detaile saab pärast kokkupanemist jälle lahti võtta ja kasutada uute objektide ehitamiseks. (Vikipeedia)
Kutsume Järveküla Kooli 1.-9. klassi õpilasi ja õpetajaid osalema Lego ehitusvõistlusel.
Igal kooliastmel ja ka õpetajatel on oma teema:
1.-3. klass: LEGO sõiduk
4.-6. klass: LEGO ehitis
7.-9. klass: LEGO olend
Õpetajad: LEGO kool
Välja mõelda ja ehitada võid Sa nii üksinda kui ka sõbraga koos.
Kui töö valmis, siis tee sellest pilt ning lae see siia üles: https://forms.gle/reUqdEkibutNndJ2A.
Lisa kindlasti ka oma nimi, klass ja mõtle tööle pealkiri. Esitamise tähtaeg on 20. jaanuar 2021.
Laekunud töödest saab iga koolipere liige oma lemmikud valida 22. kuni 26. jaanuarini.
Hääletuskeskkonna link saadetakse 22. jaanuari hommikul Stuudiumisse.
Kõik osalejad saavad tunnustatud rahvusvahelisel LEGO päeval!
“Rebuild the world”
Korraldajad

Ühiskonnaõpetuse olümpiaad
2021-02-05

Digimälumängu 5. voor
2021-02-10 12:00 - 12:30
4.-9. klasside kuni 4-liikmeliste võistkondade digimälumäng “Uudiseid Eestist ja välismaalt“.

Sõbrapäeva tähistamine
2021-02-12
Korraldavad õpilasesindus ja huvijuht
Täpsem info tulekul.

Tööle Kaasa!
2021-02-15

Eesti Vabariigi 103. aastapäeva tähistamine
2021-02-19 09:30 - 10:30
Eesti Vabariigi 103. aastapäevale pühendatud videoaktuse vaatamine klassiruumis.

Emakeelenädal
2021-03-08 - 2021-03-12
Emakeelepäev on alates aastast 1999 riiklik tähtpäev, mida tähistatakse 1996. aastast luuletaja Kristjan Jaak Petersoni sünniaastapäeval, 14. märtsil.
Emakeelepäeva jaoks valiti Kristjan Jaak Petersoni sünnipäev, sest Peterson oli üks esimesi eestikeelseid kirjanikke. Ta pööras ka oma oodis “Kuu” tähelepanu just eesti keelele kui kirjanduskeelele.
Kristjan Jaak Petersoni oodi “Kuu” saab lugeda siit: https://ajaluule.weebly.com/5-kristjan-jaak-peterson-kuu.html
TEISIPÄEVAL, 9. märtsil alustame emakeelenädala tähistamist etteütluse kirjutamisega.
Etteütlus toimub 1.-4. klassidele ühel ajal 1. tunni alguses.
NELJAPÄEVAL, 11. märtsil 1. tunni ajal toimub aulas etluskonkurss 1.-4. klassi õpilastele.
Kooli etluskonkursil hindab žürii luuletuse ilmekust, selgust, esinemiskultuuri ja esitust.
REEDEL, 12. märtsil toimub virtuaalne eesti keele ja kirjanduse teemaline mälumäng 1.-9. klassile.
LISAKS saab alates 8. märtsist 2. korrusel vaadata 5. klasside kunstitööde näitust, kus õpilastel tuli kirjanduse tunnis kirjutatud loodusteemalist haikut kujundada kunstnik Paul Klee stiilis.

Põhjamaa Mesindusfestival kuulutab välja laste luule- ja joonistuskonkursi “Mesilasmaagia”
2021-03-10 - 2021-04-19
Konkursile oodatakse 1.-4. klassi laste joonistusi ja 5.-9. klassi õpilaste luuletusi mesilaste ja üldisemalt keskkonna teemadel. Ikka selleks, et mesilased, kes olid Maa peal ammu enne meid, oleksid siin ka edaspidi, kui keskkond seda soosib.
Parimad konkursile laekuvad tööd saavad rahaliselt auhinnatud ning valitud piltidest ja luuletustest valmib kaunis kõvakaaneline raamat, mis sobib nii laste silmaringi avardamiseks, keskkonnateadlikkuse tõstmiseks kui ka kingituseks. Kõige selle eesmärk on tõsta laste teadlikkust mesilaste tähtsusest ja puhtast looduskeskkonnast, mida soovime rohkem väärtustada.
Konkursil osalemiseks ootame laste töid hiljemalt 19. aprilliks 2021 e-posti aadressile kristinakams@hot.ee või (kui pildi skaneerimise võimalus puudub) Viimsi pakiautomaatidesse (saaja: Kristina Kams, tel 527 7437).
NB! Joonistuse juurde palume kindlasti lisada 1–2-lauselise selgituse, mida kunstnik oma teosega öelda soovib + nimi, vanus, kool (soovi korral ka juhendaja); luuletajail nimi, vanus ja kooli (soovi korral ka juhendaja).
Lisainfo:
projektijuht Kristina Kams
e-post kristinakams@hot.ee
tel 527 7437

Trimestri lõpp
2021-03-12 17:00

Rahvusvahelise teatripäeva tähistamine
2021-03-15 - 2021-03-26
Maailm tähistab teatripäeva 27. märtsil ja seda juba alates 1961. aastast. Rahvusvaheline teatripäev on pühendatud teatri töötajatele. Päeva traditsiooniline moto on “Teater on teineteise mõistmise vahend ja kindlustab rahu maailma rahvaste vahel”. Eestis on tavaks tähistada seda päeva terve märtsikuu.
Meie kool tähistab teatripäeva omaloomingulise lühinäidendi võistluse korraldamisega ajavahemikus 15. – 26. märts.
Mida ootame?
* Võistlusele on oodatud omaloomingulised lühinäidendid; žanri (draama, komöödia jt) osas piiranguid ei ole.
* Osaleda võid üksi või mitmekesi (saate nt Google Meeti vahendusel arutada).
* Teema on “Koolielu vahvad juhtumised Järveküla kooli õpilastega läbi viie aasta”. Pealkirja võid muuta vastavalt oma näidendi sisule, kuid peab jääma seotus meie kooli ja meie õpilastega.
* Lühinäidendi pikkus vähemalt 1-3 (maksimaalselt 5) lehekülge.
* Vormista töö arvutis, kasuta fonti Times New Roman, tähesuurust 12 ja 1,5 reasammu
* Vaata näidet lühinäidendi vormistamise kohta vaata alt poolt.
* Kirjutamisel saad abi küsida huvijuht Janarilt: janari.schvede@jarvekyla.edu.ee
* Võistlustöö tuleb üles laadida HILJEMALT 26. märtsi õhtuks SIIA.
Rahvusvahelisel teatripäeval jagatakse loomulikult ka auhindu. Tööde hindamiseks moodustatakse žürii kooli töötajatest.
Lühinäidendi paremikule on ette nähtud auhinnad kolmes kategoorias:
1) kõige kaasaegsem;
2) kõige stiilipuhtam;
3) kõige koolielulisem.
Kuna hetkel on teatrietenduste andmine Eesti teatrites peatatud, siis soovi korral saad tutvuda Eesti Rahvusringhäälingu videoarhiivis olevate teatrilavastustega valikuga siit:
– I kooliastmele Härra Lapsti lasteteater: https://arhiiv.err.ee/seeria/harra-lapsti-lasteteater/lavastuslik/31
– II kooliastmele VAT Teatri lavastus “Siim ja saladused”: https://arhiiv.err.ee/vaata/siim-ja-saladused
– III kooliastmele R.A.A.A.M. ühenduse lavastus “Pruutide kool”: https://arhiiv.err.ee/seeria/pruutide-kool/lavastuslik/31
NÄIDE LÜHINÄIDENDI KOHTA:
Alustuseks mõtle näidendile pealkiri ja märgi autor (Sina ise või Sina koos oma sõpradega)
Lühinäidendi alguses tuleb kirja panna näidendi tegelased.
Lühinäidend tuleb kirjutada dialoogi vormis, kuhu on lisatud ka tegelase poolt esitatava dialoogi emotsioon (nt murelikult, imestunult, hüüatades, kõva häälega, pisarais jne). Kus vaja, lisa ka selgitav vahetekst toimuvast.
Jutustaja: Sirlil on uus matemaatikaõpetaja, kes jumaldab matemaatikat ja sunnib õpilasi kogu aeg arvutama. Üks kord tuli Sirli väga väsinult koju. Õpetaja oli lasknud mitu tundi numbreid kokku liita, ja mida aeg edasi, seda suuremaks ja keerulisemaks need numbrid läksid.
Ema: (imestunult) Kas teil siis teisi tunde ei olegi? Joonistamist või eesti keelt?
Sirli: On ikka. Aga matemaatikaõpetaja on kaval, ta helistab õpetajate tuppa ning laseb kunstiõpetaja sinna kutsuda. Samal ajal, kui kunstiõpetaja klassist ära on, kargab matemaatikaõpetaja sisse ja sunnib meid üha uusi arve kokku liitma.
Head fantaasialendu ja edukat osalemist!

Tutvu kooliga
2021-03-15 17:30 - 18:30
Räägime õppimisest Järveküla Koolis 1. klassi astujatele ja vanematele. Täname kõiki videokoosolekul osalejaid. Oli palju küsimusi selle kohta, milline peaks olema kooliks valmistumine, mida ootame vanematelt, Koolikohtade jaotus tehakse vastava komisjoni poolt. Järveküla Kooli vastuvõetud õpilased saavad oma klassi ja klassikaaslasd teada jaanipäevaks.

Digimälumängu 6. voor
2021-03-17 12:00 - 12:30
Virtuaalselt toimuv 4.-9. klassidele digimälumäng “Uudiseid Eestist ja välismaalt“.

Kiirtrükkimise võistlus 4.-9. klassidele
2021-03-18
Kiirtükkimine on Järveküla koolis igal õppeaastal toimuv õpilasüritus, mille käigus selgitatakse välja Järveküla Kooli õpilased, kes trükivad kõige kiiremini ja korrektsemalt.
Võistlus toimub keskkonnas kiirtrükkimine.ee

Naljapäeva tähistamine ja meemikonkurss
2021-03-24 00:00 - 2021-04-01 09:00
Õpilasesindus kutsub õpilasi ja õpetajaid naljapäeva tähistama ning osalema meemi tegemise võistlusel!
1.aprillil tähistatakse naljapäeva.
Millest on aga naljategemine 1. aprillil alguse saanud?
Traditsiooniliselt pühitseti uut aastat paljudes vanades kultuurides, mh roomlaste ja hindude poolt, 1. aprillil. Pärimuse järgi põhjustas paavst Gregorius XIII kalendrireform, millega nihutati uusaasta 1. aprillilt 1. jaanuarile, palju segadust. Osa inimesi jätkas vanade kommete järgi elamist ja uue aasta tähistamist 1. aprillil. Neid siis hakatigi haneks tõmbama, neile naljaõnnitlusi saatma või narriks hüüdma (päeva nimi paljudes keeltes on narripäev). 1. aprilli tähistatakse väga paljudes maailma riikides, kõikjal on levinud ka aprillikaartide saatmine. (Allikas: https://monikaundo.weebly.com/naljapaumlev.html)
Kutsume õpilasi ja õpetajaid osalema meemikonkurssil!
Otsige välja oma kõige ägedamad pildid, sest siit tuleb meemi ehk pildimakro tegemise konkurss.
Mis on meem ehk pildimakro?
Meem on idee, tava, kujund või muu selline infokogum, millel on humooriline ülesanne. Meemideks võivad olla mõtted, ideed, teooriad, harjumused, laulud, tantsud jms. Üldkasutuses tähistab meem eelkõige internetis jagatavat ja imiteeritavat humoorikat pildimakrot või videot. Pildimakro ei ole sama, mis makrofoto (ehk siis foto, kus objekt on elusuuruses või suurem). Need on hoopis pildid, millele (tavaliselt) koomiline tekst on lisatud. Nime said nad ühelt veebilehelt, kus kasutati spetsiaalset skripti ehk makrot selliste tekstide lisamiseks.
Mida ootame?
1. Otsi oma fotokogust mõni sobiv pilt – see peab olema Sinu enda tehtud. Veebist ei tohi suvalisi pilte võtta, kui tegu ei ole just pildiga, mida võid kasutada ja töödelda ümber, aga muutmata kujul oma nime all esitada ei tohi. Hea koht, kus pilte leiad: https://pixabay.com/
2. Enne pildile teksti lisamist oleks kasulik pilt väiksemaks teha – hiljem väiksemaks tehes muutub tekst koledaks.
Pildi mõõdud:
* ruudukujuline meem võiks olla mõõtmetega 700 x 700 pikslit;
* horisontaalasendis meem võiks olla mõõtmetega 700 x 550 pikslit;
* vertikaalasendis oleva meemi mõõtmeid võiksid olla 450 x 700 pikslit.
3. Tekst peab olema lühike – paar sõna, maksimaalselt paar lauset. Tekst peab olema eesti keeles.
4. Teema on “Koduõpe pandeemia ajal” (ehk oodatud on kõik ägedad ja huvitavad pildid koos naljaka tekstiga kodusest õppest praegusel pandeemia ajal).
5. Iga osaleja võib saata maksimaalselt kaks (2) meemi.
6. Meem peab olema pildina .jpg, .jpeg või .png formaadis.
7. Meeme ootame hiljemalt 1. aprilli kella 9:00-ks SIIA.
8. Kategooriad ja auhinnad:
I kooliaste, auhinnaks raamat “Matemaatiline sõber”
II kooliaste, auhinnaks raamat “Inimkeha. Vaata. Uuri. Avasta.”
III kooliaste, auhinnaks raamat “365 müsteeriumit”
Õpetajad, auhinnaks raamat “365 müsteeriumit”
9. Õpilasesinduse liikmetest koosnev 5-liikmeline žürii valib igast kategooriast ühe parima meemi hiljemalt 6. aprilliks.
Meemi saad teha näiteks alljärgnevatel lehekülgedel:
* https://imgflip.com/memegenerator
* https://clideo.com/meme-maker
* https://www.iloveimg.com/meme-generator
* https://www.inpixio.com/meme-generator/
Loomeindu soovides
Õpilasesindus

Ülekooliline digioskuste teadmiste test
2021-03-31 14:00 - 16:00
Virtuaalselt toimuv ülekooliline digioskuste teadmiste test Quizziz.com keskkonnas.
Teadmiste testi korraldab haridustehnoloog Rando Paas.

Eesti Teadusagentuuri õpilaste teadusfestival
2021-04-01
Juba kuuendat korda toimuv Eesti Teadusagentuuri õpilaste teadusfestival toimub sellel aastal virtuaalselt 1. aprillil Miks.ee kodulehel.
Õpilaste teadusfestivalil käsitletakse parimaid Eesti õpilaste teadustöid.
Lisaks veebiülekandele saab osaleda Miks.ee teadusmängus ning võita auhindu. Panime õpilaste teadusfestivali raames kokku 10 olulist “MIKS?” küsimust, mis on koostatud 2020. aasta õpilaste uurimistööde põhjal.
Pane oma uudishimu tööle ning leia küsimustele vastused, lisaks uutele teadmistele ootavad osalejaid vinged auhinnad.
Mängida saab 22. märtsist kuni 13. aprillini.

Stiilinädal
2021-04-05 - 2021-04-09
Üle pika aja on taas tulemus kauaoodatud STIILINÄDAL, mille seekordseks teemaks on ROCK.
Terve nädala (5.-9. aprill) jooksul on sul võimalus valida endale meeldivam stiil rockmuusika valdkonnast.
Riieta end vastavalt, tee endast foto (oma nägu peale jätma ei pea, pigem on tähtis riietus) ja lisa juurde sama stiili sobiv muusikapala youtube’ link.
Lae oma pilt ja valitud muusikapala üles SIIA.
Muusika aines saate nädala jooksul stiilinädalaga seoses kodutööna teha erinevaid tegevusi (nt intervjueerida oma vanemaid teemal – mida tähendab nende jaoks rockmuusika ja kes on nende lemmikud või koostada ühe rockmuusika festivali kava või koostada rockmuusika teemal esitlus või tantsida kaasa vanima rockpala järgi). Täpsema info oma ülesande kohta leiad 5.-9. aprilli nädalaplaanist muusika aine lahtrist.
Kooli töötajatest koosnev žürii (vanakooli roki gurmaan ja tehnoloogiaõpetuse õpetaja Erkki Piisang, suur erinevate muusikastiilide austaja ja õpilasesinduse president Elisabeth Aljand, disainer riiete brändi Tallinn Dolls modell ja lihtsalt võrratult elegantne naine ning 3.b klassijuhataja Triinu Eglit ja alati stiilne ning särav arendusjuht Siret Dreyersdorff) valib välja kolm (3) parimat tööd ning jagab neile elamusterohkeid auhindu.
Rokkmuusika on laialdane ja varieeruv levimuusika liik, milles meloodilist vokaali saadavad enamasti kitarr, trummid ja sageli ka basskitarr. Žanriti võivad pillid erineda, ka klahvpillid – klaver ja süntesaator – on laialdaselt kasutusel.
(Allikas: Vikipeedia)
Head rokkimist!
Korraldajad

Virtuaalne mõttespordi olümpiaadi 4. etapp males
2021-04-05 12:30 - 14:00
Virtuaalne mõttespordi olümpiaadi 4. (viimane) etapp Vint.ee keskkonnas.
Algkoolid 1.-4. klass, algusega kell 13.00
Põhikoolid 5.-9. klass, algusega kell 13.30.
Täpsem info: rainerraud@gmail.com

Jk Meistrivõistlused males vint.ee keskkonnas
2021-04-09 15:30 - 18:30
Järveküla kooli MV-d males.

Asukoht: Mõttemängude portaal VINT.EE – vajalik teha konto ja saata osavõtja nimi ja kasutajanimi ning klass aadressile rainerraud@gmail.com
Algus: kell 16.00, mängusaali saab alates 15.30
Mõtlemisaeg: 10 minutit kummalegi mängijale +2 sekundit lisandub käiguga.
Osavõtuõigus on kõigil Järveküla Kooli õpilastel.
Mängitakse 7 vooru.
Võistluse orienteeruv aeg on kaks ja pool tundi.
Registreerimine 7. aprillini aadressil: rainerraud@gmail.com
